注葛仙公氣訣贈友人
作者：逸人不顧
朝代：唐

paragraphs: 君今遣我注仙經，我乃爲君強釋名。
華嶽峰前霞客喜，天台洞裏隱人驚。
雲翔嶂外緣文就，鶴唳天邊爲氣成。
奉勸仙公除自秘，莫教流俗浪相輕。
（見《四庫珍本初集》本《天台前集別編》。
）（按：詩題下原注：「見《洞天集》。
」《洞天集》爲五代後漢道士王貞範所纂，見《崇文總目》。
）。